യു.എ.പി.എ: ഇടതുപക്ഷത്തിന്റെ കാപട്യം പുറത്തായി താഹ ഫസല് കോഴിക്കോട്: ഇടതുപക്ഷത്തിന്റെ കാപട്യമാണ് പന്തീരാങ്കാവ് യു.എ.പി.എ കേസിലൂടെ പുറത്തായതെന്ന് ജാമ്യം ലഭിച്ച താഹ ഫസല്. ജയില് മോചിതനായതില് സന്തോഷമുണ്ടെന്നും മീഡിയവണ്ണിന് നല്കിയ അഭിമുഖത്തില് താഹ പറഞ്ഞു.വക്കീലുമാരടക്കം ഒരുപാട് പേര് കൂടെനിന്നു. നിരവധി പേരുടെ പ്രയത്നത്തിന്റെ ഫലമായാണ് ഈ ജാമ്യം. ആര്ക്കെതിരെയും യു.എ.പി.എ ചുമത്തുന്ന ഈ കാലത്ത് ജനങ്ങള് അതിനെതിരെ ജാഗ്രത പുലര്ത്തണം.തങ്ങള് യു.എ.പി.എക്ക് എതിരാണെന്ന് പ്രസംഗിക്കുന്നവരാണ് ഇടതുപക്ഷം. എന്നാല്, അവര് തന്നെയാണ് ഇവിടെ യു.എ.പി.എ ചുമത്തിയത്. ഇടതുപക്ഷത്തിന്റെ കാപട്യമാണ് ഇവിടെ തുറന്നുകാട്ടപ്പെട്ടത്. തങ്ങള്ക്കെതിരായ മുഖ്യമന്ത്രിയുടെ പരാമര്ശത്തില് വേദന തോന്നിയിട്ടില്ല. എന്നാല്, അതിലൂടെ അവരുടെ കാപട്യം തുറന്നുകാണിക്കാനായി.ഒരുപാട് പേര് കൂടെയുള്ളതിനാല് ഒരിക്കലും ഒറ്റപ്പെടല് അനുഭവപ്പെട്ടിട്ടില്ല. നാട്ടുകാരും നല്ല പിന്തുണയാണ് നല്കിയത്. മുടങ്ങിപ്പോയ പഠനം പൂര്ത്തിയാക്കാന് തന്നെയാണ് തീരുമാനം.രണ്ട് വര്ഷത്തെ ജയില്വാസം ഒരു ആക്റ്റിവിസ്റ്റ് എന്ന നിലക്ക് ഊര്ജം തരുന്നുണ്ട്. ധാരാളം അനുഭവങ്ങളാണ് ലഭിച്ചത്. അവ മുന്നോട്ടുള്ള പോക്കിന് കരുത്താകും താഹ പറഞ്ഞു.പന്തീരാങ്കാവ് യു.എ.പി.എ കേസില് ജാമ്യം ലഭിച്ച താഹ ഫസല് വെള്ളിയാഴ്ച രാത്രി 11 മണിയോടെയാണ് സഹോദരനും ബന്ധുക്കള്ക്കുമൊപ്പം വീട്ടിലെത്തിയത്. വൈകീട്ടോടെയാണ് നടപടി പൂര്ത്തിയാക്കി ജയിലില് നിന്നിറങ്ങിയത്.എന്.ഐ.എ കോടതി 2020 സെപ്റ്റംബറില് താഹ ഫസലിന് ജാമ്യം നല്കിയിരുന്നു. എന്നാല്, ഈ വര്ഷം ജനുവരി അഞ്ചിന് ഹൈകോടതി ജാമ്യം റദ്ദാക്കിയതോടെ വീണ്ടും ജയിലിലായി. ഇതിനെതിരെ സുപ്രീം കോടതിയെ സമീപിച്ചാണ് കഴിഞ്ഞ ദിവസം ജാമ്യം നേടിയത്.താഹക്ക് ഹൈകോടതി ജാമ്യം നിഷേധിച്ചതിനെതിരെ സുപ്രീംകോടതിന്യൂഡല്ഹി: വ്യക്തവും ശക്തവുമായ തെളിവില്ലാതെ മാവോവാദി ബന്ധത്തിെന്റ പേരില് അലന് ഷുഹൈബ്, താഹ ഫസല് എന്നിവര്ക്കെതിരെ യു.എ.പി.എയുടെ കടുത്ത വ്യവസ്ഥകള് ചുമത്തുകയും, താഹ ജാമ്യം നിഷേധിക്കപ്പെട്ട് 570ലേറെ ദിവസമായി ജയിലില് കഴിയേണ്ടി വരുകയും ചെയ്തതിനെതിരെ സുപ്രീംകോടതി.ഭീകര സംഘടനയുടെ പ്രവര്ത്തനം ശക്തിപ്പെടുത്താനുള്ള ലക്ഷ്യത്തോടെയല്ലാത്ത അനുഭാവത്തിെന്റ പേരില് യു.എ.പി.എ നിയമത്തിലെ 38 നിരോധിത സംഘടനാ അംഗത്വം, 39 പിന്തുണ വകുപ്പുകള് ചുമത്താന് പാടില്ലെന്ന് കോടതി പറഞ്ഞു. മതിയായ തെളിവില്ലെങ്കില് ജാമ്യം നിഷേധിക്കാനും പാടില്ല. നിരോധിത സംഘടനയിലെ അംഗത്വവുമായി ബന്ധപ്പെട്ട് യു.എ.പി.എ 20ാം വകുപ്പു പ്രകാരമുള്ള കുറ്റം എന്.ഐ.എ കുറ്റപത്രത്തില്നിന്ന് ഒഴിവാക്കിയതും കോടതി ചൂണ്ടിക്കാട്ടി.ചുമത്തിയ കുറ്റങ്ങള് വെച്ചു നോക്കിയാല് 10 വര്ഷം വരെ തടവും പിഴയും കിട്ടാം. ഹാജരാക്കിയ തെളിവു വെച്ചു നോക്കിയാല് പരമാവധി ശിക്ഷ അഞ്ചു വര്ഷം തടവാണ്. പിഴയടപ്പിച്ചു വെറുതെ വിടാനും മതി. ഒന്നാം പ്രതിക്ക് മനോരോഗത്തിന് ചികിത്സിക്കുന്നതടക്കമുള്ള കാരണങ്ങളാല് നേരത്തെ ജാമ്യം നല്കി. കേസില് 92 സാക്ഷികളുണ്ട്. ചിലര് ഒഴിവായാലും ഉദ്ദേശിക്കുന്ന സമയത്ത് വിചാരണ നടപടി തീരില്ല. വിചാരണ കോടതി കുറ്റപത്രം തയാറാക്കിയിട്ടില്ല. ഇതിനെല്ലാമിടയിലാണ് രണ്ടാം പ്രതി 570ലേറെ ദിവസമായി തടവില് കഴിയുന്നതെന്ന് കോടതി ചൂണ്ടിക്കാട്ടി.പ്രഥമദൃഷ്ട്യാ തെളിവു പോരാ എന്നതോ വിചാരണ കോടതിയുടെ ജാമ്യം കര്ക്കശ വ്യവസ്ഥകള് ചുമത്തിയാണ് എന്ന കാര്യമോ ഹൈകോടതി ഗൗരവത്തോടെ കണ്ടില്ല. ഒരു ലക്ഷം രൂപയുടെ ജാമ്യബോണ്ട്, തത്തുല്യ തുകയുടെ രണ്ടാള് ജാമ്യം, മാസം തോറും ആദ്യ ശനിയാഴ്ച പൊലീസ് സ്റ്റേഷനിലെത്തി ഒപ്പിടണം തുടങ്ങിയവയായിരുന്നു വിചാരണ കോടതി ഉപാധികള്. ജാമ്യക്കാരില് ഒരാള് രക്ഷിതാവും രണ്ടാമന് ബന്ധുവുമാകണം.മാവോവാദി പ്രവര്ത്തനവുമായി ഒരു നിലക്കും പങ്കു ചേരരുത്. അനുമതിയില്ലാതെ കേരളം വിടരുത്. പ്രതികളുടെ മേല് പൊലീസ് നിരീക്ഷണം വേണം. വ്യവസ്ഥകളൊന്നും ജാമ്യവേളയില് പ്രതികള് ലംഘിച്ചിട്ടില്ലെന്ന് കോടതി നിരീക്ഷിച്ചു. ഇപ്പോള് ജാമ്യം അനുവദിക്കുന്നതും വിചാരണ കോടതി വ്യവസ്ഥകള് പ്രകാരമാണെന്ന് സുപ്രീംകോടതി വ്യക്തമാക്കി. ഭീകരപ്രവര്ത്തനത്തില് പങ്കുചേരുകയും അത് വിപുലപ്പെടുത്തുകയുമാണ് പ്രതികളുടെ ഉന്നമെന്ന് വ്യക്തമാക്കുന്നതൊന്നും എന്.ഐ.എ സമര്പ്പിച്ച കുറ്റപത്രത്തില് ഇല്ല. ധനസമാഹരണം നടത്തിയെന്നതിനും തെളിവില്ല.ബാനര്, പോസ്റ്റര് തുടങ്ങിയ നിയമവിരുദ്ധ പ്രവര്ത്തനത്തിെന്റ ശക്തമായ തെളിവല്ല. രണ്ടാം പ്രതിയുടെ വീട് പരിശോധിച്ചപ്പോള് ഇന്ക്വിലാബ് സിന്ദാബാദ്, മാവോയിസം സിന്ദാബാദ്, രക്തസാക്ഷികള് സിന്ദാബാദ് തുടങ്ങിയ മുദ്രാവാക്യം വിളിച്ചു, 2019 നവംബര് 30ന് പിടിച്ചപ്പോള് മൊബൈല് ഫോണ് കൈവശമുണ്ടായിരുന്നു, മൂന്നാം പ്രതിക്കൊപ്പം താമസിച്ചു തുടങ്ങിയവയാണ് കുറ്റപത്രത്തിലെ മറ്റ് ആരോപണങ്ങള്. ഇ മെയില്, ഫേസ്ബുക്ക് തുടങ്ങിയവയില്നിന്നും വ്യക്തമായ തെളിവുകള് കെണ്ടത്തിയിട്ടില്ലെന്നും കോടതി ചൂണ്ടിക്കാട്ടി.